GiliGold/VAD_KnessetCorpus huggingface dataset:
ניר אורבך: אני מתכבד לפתוח את ישיבת ועדת הכנסת.
ניר אורבך: היום יום שני, כ"ו בחשוון, תשפ"ב, ה-1 בנובמבר 2021.
ניר אורבך: היו לנו פה שתי רביזיות.
ניר אורבך: רביזיה אחת נמשכה, הרביזיה של חבר הכנסת יבגני סובה, ולא תידון פה.
ניר אורבך: הרביזיה השנייה, הרביזיה של חבר הכנסת יצחק פינדרוס.
יצחק פינדרוס: שלום, בוקר טוב לך.
יצחק פינדרוס: אנחנו קראנו הבוקר בפרשת השבוע על עשיו.
יצחק פינדרוס: פעולה ראשונה שאנחנו מכירים שלו זה וַיִּבֶז עֵשָׂו אֶת הַבְּכֹרָה.
יצחק פינדרוס: הוא מכר את הבכורה ליעקב והזניח את הבכורה.
יצחק פינדרוס: אנחנו כבר בסוף הפרשה, בקריאה של שני וחמישי, מגלים שהוא אכל את הלב, הוא אכל את הלב על זה שהוא מכר את הבכורה, אכל את הלב שיעקב לקח לו את הברכות, לאלה שלא היו במערת המכפלה בשבת, הוא אכל את הלב על זה שלא קברו אותו במערת המכפלה בגלל שהוא איבד את הבכורה, בסוף הוא אכל את הלב.
יצחק פינדרוס: אני ראיתי אתמול מרחוק את הדיון פה של נופת הצופים של הקואליציה שהסבירה למה היא מצביעה בעד הסדרי הדיון ומדברת על זה שצריך להתנהל אחרת ולדבר אחרת ולשנות, אז אני רק מזכיר שעוד ייקח לנו הרבה זמן להיות תלמידים של מיקי לוי ושל אלי אבידר בהתייחסות שלהם לראש הממשלה לשעבר, שהם מטיפים לנו מוסר איך צריך להתייחס לראש ממשלה.
יצחק פינדרוס: אבל עכשיו אני רוצה לומר עוד משהו.
יצחק פינדרוס: יש עיקרון שיש פה כאלה סביב השולחן שמאמינים בו, קוראים לזה דמוקרטיה, מערכת משפט, חוקה, כל הדבר הזה.
יצחק פינדרוס: גם בזה אתם לא מאמינים.
יצחק פינדרוס: הלכתי לבדוק, צחקו עליי אתמול, אמרו לי איך הגעתי ל-60 חוקים, יש פה 60 חוקים שהולכים להעביר.
עידית סילמן: לא טובים?
יצחק פינדרוס: לא, גיל הפרישה לנשים, חצי מהשותפים שלך יודעים כמה שזה לא טוב.
יצחק פינדרוס: את אולי לא יודעת מה זה בכלל, אבל אני אומר לך שחצי מהשותפים שלך יודעים כמה שזה רע.
עידית סילמן: למה אתה אומר ככה?
עידית סילמן: למה אתה אומר שאני לא יודעת מה זה?
יצחק פינדרוס: העלאת המחיר של הכשרות הוא לא טוב, והורדת אחוז המסכימים בפינוי בינוי הוא לא חוקתי, הוא גם לא חוקתי והוא פוגע בזכות הקניין, אבל זה יפגע באזרחים שמה לעשות, לצערנו הרב בטעות גם בחרו בכם, חלקם בחרו בנו, אבל זה יפגע בכל אזרחי ישראל.
יצחק פינדרוס: סדרי הדיון האלה, בדקתי, נותנים סדר גודל של מקסימום חמש דקות לחבר כנסת, בדקתי, כי זה 25 דקות לחבר כנסת על חמישה חוקים כששניים מהחוקים האלה, כפי שאמרתי, מונים 60 חוקים משמעותיים מאוד.
יצחק פינדרוס: אני באחריות אומר, אני בטוח שגם עידית לא יודעת אפילו, אני מוכן לעשות התערבות שהיא לא יודעת מה כתוב.
עידית סילמן: לא, אל תגיד את ההנחות שלך.
יצחק פינדרוס: אני יודע יותר טוב ממנה מה כתוב.
עידית סילמן: אל תניח עליי את ההנחות שלך.
יצחק פינדרוס: אני מציע לה לא לנסות אפילו.
ניר אורבך: חבר הכנסת פינדרוס - - -
יצחק פינדרוס: לא, היא שואלת כן טוב, לא טוב, תלמדי את החוקים ואז תגידי לי מה טוב.
עידית סילמן: נשמה, אל תדבר בצורה הזאת, זה לא מתאים.
יצחק פינדרוס: זה כן מתאים.
יצחק פינדרוס: אני אחליט מה מתאים, כמו שאתם תחליטו מה חוקי ומה לא חוקי.
עידית סילמן: לא, לא מתאים.
עידית סילמן: אז אני גם אחליט מה מתאים, אז אתה לא תדבר ככה בכנסת.
יצחק פינדרוס: ולכן אם כנים דבריכם שאכפת לכם מאזרחי ישראל ואכפת לכם מדמוקרטיה ואכפת לכם מחוקתיות אז המינימום הנדרש שחבר כנסת יקבל יותר מחמש דקות לדבר על ה-60 חוקים האלה.
יצחק פינדרוס: חמש דקות, חבר'ה, זה לא צחוק.
יצחק פינדרוס: סליחה, אם אני לוקח את 4 ו-5 ביחד אז זה עשר דקות במקסימום לחבר אופוזיציה.
יצחק פינדרוס: חבר קואליציה גם זה לא.
יצחק פינדרוס: נראה לי לא הגיוני, אין לזה הצדקה גם, אין לזה הצדקה מבחינת לוח הזמנים, כפי שאמרנו לכם אתמול, יש לכם עוד שבוע אחרי סוף השבוע הזה להעביר את התקציב על פי החוק.
יצחק פינדרוס: אני כבר לא מדבר על כך שארבעה מתוך חמישה החוקים האלה הם גם לא כלולים בחוק הזה, זאת אומרת מספיק שתעבירו את סעיף 1 בשביל לעמוד בלוח הזמנים.
יצחק פינדרוס: ולכן אין לזה הצדקה ואני מבקש לדון על זה מחדש.
ניר אורבך: מישהו מחברי הכנסת עוד מעוניין לדבר לפני שנעבור להצבעה?
ניר אורבך: טוב, מי בעד הרביזיה?
נועה בירן-דדון: שניים בעד.
נועה בירן-דדון: שלושה מתנגדים.
נועה בירן-דדון: בעד – 2
נועה בירן-דדון: נמנעים – אין לא אושר.
אחמד טיבי: יום שחור.
ניר אורבך: יום מוצלח.
ניר אורבך: אחר צהריים טובים, אני מתכבד לפתוח את ישיבת ועדת הכנסת, היום יום חמישי ט"ז בחשון תשפ"ב, 21 באוקטובר 2021.
ניר אורבך: נתחיל בנושא הראשון שעל סדר היום.
אורית סטרוק: אדוני היושב ראש, יש לי הצעה לסדר.
ניר אורבך: נתחיל בנושא הראשון, פניית יושב ראש ועדת הכספים בדבר טענת נושא חדש בעת הדיון בפרק ה' (צמצום פערים מגדריים בשוק העבודה והעלאת גיל הפרישה לנשים) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022), התשפ"א-2021 (מ/1443).
שמרית שקד: הוועדה עסקה בנושא של דחיית גיל פרישה לנשים.
שמרית שקד: סעיף 171(א)(1ב) המוצע קובע זכאות לתשלום 300 ימי אבטלה לאישה שמלאו לה 60.
שמרית שקד: מימוש הזכאות לדמי אבטלה מחייב התייצבות בלשכת התעסוקה וסירוב לעבודה גורר שלילת הזכאות למשך 90 יום והפחתה של 30 ימים מדמי האבטלה.
שמרית שקד: הוועדה קבעה כהוראת שעה שבשנים 2022 עד 2026 לא ניתן יהיה לשלול מאישה דמי אבטלה בשל סירוב לעבודה.
שמרית שקד: טענת הנושא חדש היא לגבי ההגבלה לשנים 2022 עד 2026.
שמרית שקד: לעמדתנו זה לא נושא חדש כי זה חלק מההסדר המוצע.
שמרית שקד: נושא נוסף שעמד על הפרק זה סעיף 177ג, הוא קובע הוראות מיוחדות לגבי מבוטחת שסירבה לדמי אבטלה ותישלל זכאותה.
שמרית שקד: זה לא היה בחוברת הכחולה, אבל זה חלק מההסדר וגם בנושא הזה עמדתנו היא שלא מדובר בנושא חדש.
אלכס קושניר: היו שתי טענות לנושא חדש או שלוש?
שמרית שקד: שתיים, אחת הם משכו.
מאיר פרוש: אפשר לקבל את הנייר?
אופיר כץ: אבל יש פה שתי טענות, אחת של הבריאות ואחת של הכספים.
אלכס קושניר: לא, כרגע אנחנו מדברים על הכספים, עוד לא הגענו לבריאות.
אופיר כץ: על מה אתם מדברים עכשיו?
אלכס קושניר: על כספים.
אלכס קושניר: כן, אדוני היושב ראש.
ניר אורבך: רגע אחד, לפני שנתקדם חברת הכנסת סטרוק, מה רצית להגיד?
אורית סטרוק: תודה רבה, אדוני היושב ראש.
מאיר פרוש: אני רק מתנצל, הישיבה נקבעה די באקראי, באתי מוכן, אבל מאחר שאיחרתי שתי דקות ולא שמעתי את ההסבר מה כן ומה לא, אז הייתי מבקש, אם אפשר, אם מותר, שיחזרו על זה.
ניר אורבך: לפני ההצבעה אני אבקש עוד פעם שתחזור בקצרה.
מאיר פרוש: לפני ההצבעה?
מאיר פרוש: אבל איך נתייחס?
מאיר פרוש: אני רוצה להתייחס לפני.
ניר אורבך: אבל אני מבקש רק לקצר, בסדר?
אורית סטרוק: אני אקצר.
אורית סטרוק: אדוני היושב ראש, אני פונה פה בפעם השלישית, פנינו פעמיים, אני פונה בפעם השלישית, אליך כיושב ראש ועדת הכנסת.
אורית סטרוק: אתם הולכים לעשות, הממשלה הזאת - - -
ניר אורבך: לא, לא, סליחה, חברת הכנסת.
אורית סטרוק: סליחה, אני - - -
ניר אורבך: לא, לא, לא, לא, לא.
אלכס קושניר: אבל אנחנו באמצע נושא, את לא יכולה עכשיו לקחת אותנו - - -
ניר אורבך: שנייה אחת.
ניר אורבך: חבר הכנסת קושניר, סליחה.
ניר אורבך: אנחנו פה עכשיו בדיון ממוקד על טענת נושא חדש.
ניר אורבך: כל דבר שלא קשור כרגע, אני אשמח לשמוע אותך - - -
מאיר פרוש: שמי טוען אותו?
מאיר פרוש: מי טוען אותו?
ניר אורבך: חבר הכנסת פרוש, שנייה.
אורית סטרוק: אבל מותר לי ל - - -
ניר אורבך: אני אשמח לשמוע אותך אחרי שנגמור את ההצבעות על הנושאים החדשים, אני אשאר פה ומי שירצה להישאר לשמוע, בשמחה.
ניר אורבך: אנחנו חוזרים חזרה לנושא שלנו ואני מבקש להתמקד בנושא הזה.
אורית סטרוק: למרות שאני חושבת שההצעה לסדר - - -
ניר אורבך: אני חושב אחרת.
מאיר פרוש: שמישהו יסביר לי מה - - -
ניר אורבך: אני לא רוצה להגביל בזמן את הדוברים.
מאיר פרוש: ממוקד.
ניר אורבך: רגע אחד, בסדר.
ניר אורבך: בבקשה, שלומית, תחזרי בקצרה עוד פעם.
שמרית שקד: שמרית.
ניר אורבך: וזו פעם אחרונה, אם מישהו עוד נכנס עכשיו זו כבר בעיה שלו.
מאיר פרוש: שמישהו אחר ייכנס שיבקש.
מאיר פרוש: רק למיקרופון, שנשמע.
ניר אורבך: בסדר, היא מסבירה עכשיו.
שמרית שקד: ועדת הכספים עסקה בנושא של דחיית גיל פרישה לנשים, סעיף 171(א)(1ב) המוצע בהצעת החוק קבע זכאות לתשלום 300 ימי אבטלה לאישה שמלאו לה 60.
שמרית שקד: מימוש הזכאות לדמי אבטלה מחייב התייצבות בלשכת התעסוקה.
שמרית שקד: אם לשכת התעסוקה מציעה לאישה עבודה מתאימה והיא מסרבת הסירוב לעבודה גורר שלילת הזכאות למשך 90 ימים והפחתה של 30 ימים מסך הכול ימי האבטלה שמגיעים לה.
שמרית שקד: הוועדה קבעה כהוראת שעה שבשנים 2022 עד 2026 לא ניתן יהיה לשלול מאישה דמי אבטלה בשל סירוב לעבודה, חברי הכנסת משה גפני, שלמה קרעי וחבר הכנסת ינון אזולאי ביקשו לטעון נושא חדש על המילים '2022 עד 2026'.
מאיר פרוש: הוועדה החליטה שעד 26' אי אפשר להפחית והם טוענים שזה דבר חדש שלא היה במקום?
שמרית שקד: נכון.
שלמה קרעי: אני אסביר.
מאיר פרוש: מי מנסה לומר שזה לא נושא חדש?
ניר אורבך: זהו, תודה רבה.
אלכס קושניר: לא, יש עוד טענה.
קריאה: זה הנושא הראשון, והנושא השני?
שמרית שקד: בהצעת החוק מוצע סעיף 177ג שהוא סעיף חדש, הוא לא היה בחוברת הכחולה, הוא קובע הוראות מיוחדות לגבי מבוטחת שסירבה לדמי אבטלה ותישלל זכאותה.
שמרית שקד: להבנתנו גם זה וגם הטענה הראשונה הן חלק מההסדר הכולל ולא מדובר בנושא שאין לו - - -
מאיר פרוש: אם זה לא היה אז איך זה - - -
ניר אורבך: חבר הכנסת פרוש, רגע אחד, אני נותן עכשיו לחבר הכנסת קרעי לנמק בשם מגישי הטענה.
שלמה קרעי: קודם כל אני רוצה להודיע, לומר לכם שאנחנו לא מקבלים את העמדה של הייעוץ המשפטי בנושא הזה שאין לאופוזיציה זכות הצבעה בוועדות ולכן אנחנו נצביע.
שלמה קרעי: תספרו אותנו או לא תספרו אותנו, זה עניין שלכם.
שלמה קרעי: דבר נוסף, מדובר בחוק הזה של העלאת גיל הפרישה לנשים בחוק שלאורך דיונים ארוכים ושעות ארוכות בוועדה נתנו כל מיני סוכריות לחברות הכנסת החברתיות כביכול, שהשיגו פה והשיגו שם, אבל הפיל שיושב בחדר זה הנשים שעובדות במקצועות שוחקים ועוד כמה שנים, עוד חמש שנים.
שלמה קרעי: לא יהיה להן שום מענה, גוזלים להן את קצבת הזקנה, ממטפלות סיעודיות, מעובדות ניקיון, מנשים קשות יום שעובדות במקצועות שוחקים ולא נותנים להן מענה חוץ מאותם חמישה חודשי אבטלה נוספים ולא מוכנים בשום פנים ואופן בוועדה להגדיר מקצועות שוחקים, לגביהן זה לא יחול.
שלמה קרעי: עכשיו הם מוסיפים חטא על פשע ואומרים שהעניין הזה, שאם אישה כזאת תסרב לעבודה בגיל 62, 63, כשהגב שלה נשבר כבר וכשהיא כבר לא מסוגלת לעבוד, אז ישללו ממנה את הזכאות לדמי אבטלה עוד חמש שנים.
שלמה קרעי: זאת אומרת נתנו רק כמה שנים, מין הוראת מעבר, כדי להרגיע את הרוחות קצת, אבל עוד כמה שנים הנשים האלה נשארות גם בלי קצבת הזקנה שלהן וגם אם הן לא יוכלו ללכת לעבוד יגידו להן שגם דמי אבטלה הן לא יקבלו.
שלמה קרעי: אז אני טוען נושא חדש על העניין הזה.
שלמה קרעי: אני חושב שאנחנו חייבים להכניס כאן שזה לא תהיה הוראת שעה, למצער שזו לא תהיה הוראת שעה, ולפחות יהיה להן את אותה שנת אבטלה שיש אם הן לא מסוגלות לצאת לעבודה.
שלמה קרעי: אני בכלל חושב שהחוק הזה הוא רע כי הוא פוגע, הוא לא נותן מענה לנשים החלשות ביותר, אבל אני באופוזיציה ולצערי כולם פה הולכים כאצבע אחת ומצביעים בעד החוק הזה.
שלמה קרעי: אבל לפחות את העניין הזה של לתת להן משהו, אותם חמישה חודשי אבטלה, אותה שנת אבטלה שיש להן, שבעה חודשים פלוס חמישה, שזה לא יותלה באם היא סירבה או לא סירבה להצעת עבודה.
שלמה קרעי: שוב, זה רק בגלל שלא נתנו כאן קריטריונים למה הם מקצועות שוחקים.
שלמה קרעי: כי אם זה מקצועות לא שוחקים אני יכול לקבל את זה, גם לא צריך את הוראת השעה הזו בכלל.
שלמה קרעי: אבל מכיוון שחוק ההסדרים, הוועדה לא הסכימה להתייחס ולהפריד בין אותן נשים שלא מסוגלות לחזור לעבוד, העניין הזה לא צריך להיות הוראת שעה, הוא צריך להיות הוראת קבע.
ניר אורבך: תודה רבה, חבר הכנסת קרעי.
מאיר פרוש: אני מנסה לדבר לאלה שהם לא מחויבים להיות בקו אחד עם מה שהקואליציה מבקשת.
מאיר פרוש: אלה שהקואליציה מבקשת מהם לעשות את מה שהם עושים, אני לא מבקש מהם חלילה שיעשו משהו בניגוד למה שהקואליציה מבקשת, הם עוד עלולים לשלם מחיר פוליטי.
מאיר פרוש: אני מדבר ל - - -
יצחק פינדרוס: למשל היועץ המשפטי.
מאיר פרוש: יועץ משפטי לא אמור להיות מישהו שמחויב לזה או לזה, הוא צריך לומר את ההיגיון ואת השכל.
מאיר פרוש: אני מבקש לשאול בקול, אם נניח כתוב, כל חוק ההסדרים, הרי אנחנו יודעים, שהוא, לא הייתי אומר עליו מפוקפק, אבל כל חוק ההסדרים הוא משהו שהוא בדיעבד, הוא לא דבר שמלכתחילה, בפרט כשאנחנו מדברים על כמויות כאלה, אנחנו הרי דנו פה בוועדת הכנסת ודיברנו איך אפשר לעשות את זה והזמן הוא מאוד קצר וכל כך הרבה סעיפים וקיבלנו כאלה חוברות, ספר עם 1,300 עמוד.
מאיר פרוש: זה לא המלכתחילה שמלכתחילה כדי לחוקק חוק.
מאיר פרוש: פה במסגרת חוק ההסדרים, לא יודע מה, שגגה נפלה בישראל.
מאיר פרוש: עכשיו אני מדבר לאלה שיכול להיות שהם לא חייבים לקואליציה, אז מהם אני מבקש שיקשיבו.
מאיר פרוש: פה אנחנו מדברים, איך אני אומר?
מאיר פרוש: שגגה נפלה בישראל בעצם העובדה שיש לנו חוק ההסדרים שלשם מכניסים דברים שכן למדו אותם, לא למדו אותם, כמה למדו אותם.
מאיר פרוש: אתם יכולים רק לראות שכל חוק הסדרים שמגיע והוא נכנס לוועדה הוועדה דנה עליו ולשה אותו ואף פעם הוא לא יוצא עם אותו נוסח שהביאו אותו לפה.
מאיר פרוש: למרות שחוק ההסדרים הרי גם עבר עין בוחנת של משפטנים, אבל יכול להיות שהוא עבר ומתוך קוצר זמן נכתב מה שנכתב ובאים היועצים המשפטיים וקובעים שצריכים לכתוב את זה אחרת.
מאיר פרוש: לא מדובר על דברים שאנשים מבקשים לעגל פינות, או לשפר, אבל בעיקרון אנחנו רואים שלא הנוסח שבא בחוק ההסדרים בא לפה אחר כך להצבעה, למה?
מאיר פרוש: זו גם הוכחה שחוק ההסדרים בנוי בדיעבד ולא בנוי מלכתחילה.
מאיר פרוש: עכשיו אם בחוק ההסדרים כתוב שוועדת הכנסת צריכה להתכנס רק לפני הצהריים, אם היא תתחיל להתכנס אחרי הצהריים זה דבר חדש או לא חדש?
מאיר פרוש: אנחנו היום מתכנסים אחרי הצהריים, בדרך כלל ועדת הכנסת מתכנסת בבוקר או אחרי הצהריים, זה דבר חדש.
מאיר פרוש: זה פשוט מאוד.
מאיר פרוש: אדוני היושב ראש, למרות שאתה מחויב לקואליציה, אני מבקש שתשמע את הדברים, אתה תעשה אחר כך - - -
ניר אורבך: לא, אמרת שאתה מדבר רק למי שלא מחויב.
מאיר פרוש: אתה תעשה אחר כך מה שהקואליציה מבקשת, אני רק רוצה שתשמע.
ניר אורבך: לא, אין בעיה.
ניר אורבך: עכשיו להקשיב?
מאיר פרוש: אני שואל, זה דבר חדש שאנחנו יושבים אחרי הצהריים?
מאיר פרוש: תשאל תינוק, יודע לקרוא, שואלים אותו מה עכשיו, הוא יגיד לך חמש אחרי הצהריים, זה דבר חדש.
מאיר פרוש: מה שאני שמעתי באוזניים שלי, והייתי צריך לבקש שידברו למיקרופון, יותר בקול, אבל נגיד שכבר קלטתי משהו, ברור שמה שמבקשים עכשיו, מה שהיושב ראש הציע, שלא יכעס עליי יושב ראש ועדת הכספים אם הוא קיבל כזו הצעה, היה מדובר של-X שנים נוהגים כך, באו והוסיפו עוד כמה שנים, זה דבר חדש או לא דבר חדש?
מאיר פרוש: זה אחרי הצהריים או לפני הצהריים הישיבה?
מאיר פרוש: איך אפשר לבוא ולומר שזה לא דבר חדש?
שלמה קרעי: זה נושא חדש.
מאיר פרוש: אני שואל את אלה שלא חייבים להיות כמו הקואליציה, אני רוצה לשמוע מהם את זה.
ניר אורבך: תודה רבה, חבר הכנסת פרוש.
שלמה קרעי: אני רוצה עוד מילה אחת.
שלמה קרעי: מיכל רוזין, חברת הכנסת, תדעי שטענת הנושא חדש כאן לא תגרום לחוק לא לעבור, בסך הכול תגרום להם להוסיף עוד כמה שנים לאותן נשים שלא ישללו מהן את האבטלה אם הן יסרבו ללכת לעבוד מעל גיל 62, זה הכול, הם יבואו איתם למשא ומתן.
מיכל רוזין: הלוואי שהייתה לי פה אצבע.
שלמה קרעי: יש לך אצבע.
מיכל רוזין: פה אין לי.
שלמה קרעי: אין לכם בוועדת הכנסת אצבע?
אורית סטרוק: אז תצאו מהקואליציה הרעה הזאת, מה זה?
נעמה לזימי: חבר'ה, אחרי זה נעשה שיחה על מרצ.
שלמה קרעי: אז אנחנו תיקו.
שלמה קרעי: תצביע.
מאיר פרוש: לא, אני מבקש את הייעוץ המשפטי של ועדת הכנסת שהיא תסביר לי.
שלמה קרעי: פרוש, אנחנו תיקו, שיצביעו, יש לנו ארבע-ארבע.
מאיר פרוש: הבאת לי את מי שמוועדת כספים?
מאיר פרוש: זה כבר אני יודע ש - - -
ניר אורבך: חבר הכנסת קרעי, הוא משכלל את השיטה.
ניר אורבך: אני חייב להגיד משהו.
ניר אורבך: חבר הכנסת קרעי משכלל את השיטה - - -
מאיר פרוש: אני מבקש ממך שלא תשנה את זה.
מאיר פרוש: אתה מצביע כאיש קואליציה.
נעמה לזימי: חבר'ה, מה קורה?
אורית סטרוק: רגע, אני רוצה להגיד משהו למיכל רוזין.
מאיר פרוש: יכול להיות שהוא לא חייב לעשות - - -
שלמה קרעי: תראה, רומן בלחץ.
מיכל מרים וולדיגר: הוא בלחץ, שיש לנו יותר - - -
מאיר פרוש: רגע, אני חייב לתקן.
מאיר פרוש: אני מבקש לומר שאני לא רוצה לפגוע ביועצת המשפטית, אני לא רוצה לפגוע, היא אמרה את מה שהיא אמרה, אבל אני מבקש מ - - -
ניר אורבך: חבר הכנסת פרוש, הבנתי, הבנתי.
ניר אורבך: טוב, אני מבקש רגע שקט.
אורית סטרוק: רגע, אדוני היושב ראש, אני רוצה - - -
ניר אורבך: אנחנו ניתן ליושב ראש ועדת הכספים לדבר ואחר כך היועצת המשפטית תשיב לדבריו של פרוש, אבל אני רוצה להגיד משפט אחד.
ניר אורבך: חבר הכנסת קרעי, זה בשבילך.
ניר אורבך: חבר הכנסת קרעי משכלל את השיטה שהתחילה עם כינון הממשלה.
ניר אורבך: הייתה תקופה מאוד ארוכה, אני לא יודע - - -
מאיר פרוש: מה, שלא היו נורבגים בהתחלה?
ניר אורבך: שמבחינת הממשלה אין ממשלה, יש ראש ממשלה שהיה ועדיין קוראים לו ראש ממשלה.
מאיר פרוש: ויהיה.
ניר אורבך: היה, הווה ויהיה, ועכשיו חבר הכנסת קרעי משכלל את השיטה, יש תקנון של הכנסת שאומר שאחרי 60 יום שלא הגישו שמות מאבדים את זכות ההצבעה, אבל חבר הכנסת קרעי אומר עזוב, יש גם תקנון חלופי.
שלמה קרעי: ניר, תקנון לא גובר על החוקה.
ניר אורבך: יש גם תקנון חלופי, אנחנו נצביע - - -
שלמה קרעי: התקנון לא גובר על הדמוקרטיה.
אלכס קושניר: אני יכול להתייחס, בבקשה, אדוני היושב ראש?
מיכל מרים וולדיגר: אני יכולה גם לפרט לא מעט הפרות של התקנון על ידי הקואליציה, בוא.
אלכס קושניר: אדוני היושב ראש, אני באמצע רשות הדיבור.
נירה שפק: חבר'ה, מפריעים לקושניר, מה קורה?
ניר אורבך: רגע אחד, בואו נחזור רגע - - -
אורית סטרוק: רק משפט אחד.
ניר אורבך: אני אתן לך אחרי חבר הכנסת קושניר.
נירה שפק: אבל קודם קושניר.
ניר אורבך: חברת הכנסת שפק, תודה.
שלמה קרעי: כמה יש בישראל ביתנו חברים כאן?
אלכס קושניר: אחד.
ניר אורבך: חבר הכנסת קושניר, בבקשה.
אלכס קושניר: אז קודם כל לעניין הנושא החדש.
אלכס קושניר: כפי שאמרה היועצת המשפטית, מדובר בחלק מההסדר ולכן לא ניתן לטעון לנושא חדש גם אם לא מסכימים עם סיכום כזה או אחר.
אלכס קושניר: לכן אני מבקש מחברי הוועדה לדחות את הטענה לנושא חדש.
קריאה: אבל אין לך רוב.
שלמה קרעי: הנה, ולדימיר הגיע, הוא יכול להצביע.
שלמה קרעי: תראה איך הקואליציה מתייחסת לחדשה שלי.
ניר אורבך: חבר הכנסת קרעי, תודה לך.
אלכס קושניר: אדוני היושב ראש, אני חייב להגיד לך שחבר הכנסת קרעי מצליח להיות בכל הוועדות בו זמנית ואני מסיר את הכובע בפניו.
אלכס קושניר: ועוד דבר, חבר הכנסת קרעי מבצע את העבודה האופוזיציונית שלו בצורה מעולה כי גם אם הוא מושך זמן וטוען טענות הוא עושה את זה בחוכמה ונכון.
שלמה קרעי: הלך עליי הפריימריז.
אלכס קושניר: לעומת זאת אחרי הצהריים ולפני הצהריים, אם זה אותו יום, אז אין חדש תחת השמש.
אלכס קושניר: אתה יכול לעבור להצבעה.
ניר אורבך: חברת הכנסת סטרוק, זה בסדר, הבטחתי.
ניר אורבך: אז קודם כל אני רק רוצה להרגיע את הקואליציה שפתאום הייתה פה איזה שהיא תכונה.
ניר אורבך: זה נחמד שחבר הכנסת קרעי קובע כללים מחדש, אבל אני אומר, בצער באמת, לצערי, ואגב בהמשך לדבריך, חבר הכנסת קושניר, אני חייב להגיד שכל חברי הכנסת שיושבים פה באמת, אני הקטן, נמצאים בוועדות ועובדים בוועדות ומאתגרים את העבודה.
אופיר כץ: שלמה, בגללך הם עשו גיוס, עכשיו?
ניר אורבך: אני לא צריך פריימריז, אופיר.
אופיר כץ: לא, אתה צוחק, יש הרבה כללים חדשים, אבל עובדה שאחרי מה שהוא אומר איזה גיוס עשיתם.
ניר אורבך: לא, אז אני אומר, אני רוצה להרגיע את הקואליציה.
נירה שפק: ניר, אנחנו פשוט כל כך רוצים לגרום לאווירה טובה שאנחנו משתפים פעולה עם קרעי.
נירה שפק: הוא רוצה שנרוץ אנחנו רצים, הוא מבסוט, אנחנו מבסוטים, בסוף אנחנו מנצחים.
ניר אורבך: אני בעד.
ניר אורבך: חברת הכנסת סטרוק, עוד רגע אני אתן לך, אני רק מבקש, ארבל, תעני בבקשה לחבר הכנסת פרוש.
מאיר פרוש: אבל תשתיק, בבקשה, את החברים.
ניר אורבך: אני מבקש קצת שקט.
אופיר כץ: אני גם מתכוון להצביע, תגייסו עוד.
ארבל אסטרחן: אני אגיד רק בקצרה, כי זו לא פעם ראשונה שוועדת הכנסת - - -
מאיר פרוש: אני רק מחדד, האם אפשר לומר שאחרי הצהריים זה לא דבר חדש במדינת ישראל?
מאיר פרוש: רק תסבירי לי איך זה יכול להיות.
ארבל אסטרחן: עדיף שאני לא אגיד מה העדפתי האישית לגבי ישיבות אחרי הצהריים - - -
מאיר פרוש: לא, זה לא שייך אם את רוצה.
אלכס קושניר: חבר הכנסת פרוש, אם לא צחקו מהבדיחה שלך בפעם הראשונה, בפעם השנייה גם לא יצחקו ממנה.
ניר אורבך: חבר הכנסת קושניר, אתה רוצה להישאר פה עוד?
ניר אורבך: אין לי בעיה.
אלכס קושניר: לא, אני רוצה להצביע וללכת.
ניר אורבך: אז בואו נתקדם.
ארבל אסטרחן: בוועדות הכנסת, כידוע, יש תפקיד משמעותי בין הקריאה הראשונה לבין הקריאה השנייה והשלישית, לשפר את הצעת החוק, לדון בה, לבדוק שכל ההסדרים שלמים ומושלמים.
ארבל אסטרחן: מותר לוועדה לתקן את ההוראות שנמצאות בפניה והסעיף של הנושא החדש נועד למנוע הגנבה של הסדרים חדשים שלא נודע זכרם בקריאה הראשונה ולא פורסמו בנוסח הכחול ולא היה לגביהם דיון ציבורי.
ארבל אסטרחן: נושא חדש זה התחום היחיד שבו אני באופן קבוע מבקשת מהיועצים המשפטיים של הוועדות הספציפיות להגיע לכאן לוועדת הכנסת כי הם מכירים את ההסדרים היטב, הם יודעים לומר מה בדיוק היה בקריאה הראשונה, מה היו הדיונים בוועדה - - -
מאיר פרוש: מה זה נקרא שהעבירו אותה מתפקידה בוועדת הכספים לוועדת הכנסת, איזה הפחתה במעמד?
מאיר פרוש: למה שהיא תעשה את זה?
ניר אורבך: מה, אתה ככה מעליב את ארבל?
ארבל אסטרחן: אתם שמעתם את היועצת המשפטית שטיפלה בהצעת החוק בוועדת הכספים, היא אמרה פה חד משמעית שלא מדובר בנושא חדש, אלא מדובר בהשלמה.
מאיר פרוש: את יכולה להסביר אותה?
מאיר פרוש: אנחנו סומכים עליה, את יכולה להסביר את מה שהיא אומרת?
ארבל אסטרחן: אני גם סומכת עליה.
מאיר פרוש: את יכולה להסביר?
ארבל אסטרחן: ולכן עמדה הלשכה המשפטית היא שבשני הסעיפים שלגביהם נטענה טענת נושא חדש בפרק ה' לא מדובר בנושא חדש.
ניר אורבך: חברת הכנסת סטרוק, קצר בבקשה.
אורית סטרוק: האמת שמושא הדיבור שלי היה חברת הכנסת מיכל רוזין שכבר פרחה לה.
קריאה: לא, היא כאן.
אורית סטרוק: היא כאן?
אורית סטרוק: אני לא רואה את מיכל.
אורית סטרוק: היי, מיכל.
אורית סטרוק: אז רציתי להגיד למיכל רוזין היקרה, הלוחמת למען נשים, שאני לפי בקשתה הצטרפתי לפני כחודשיים לכנס שארגנה, כנס אינטרנטי בנושא גיל הפרישה לנשים, נכון, מיכל?
ניר אורבך: היא אומרת כן.
אורית סטרוק: אני לא רואה אותה, אין לי קו ראייה איתה.
אורית סטרוק: בכל מקרה, מיכל, רציתי לגלות לך שיש עוד כללים חוץ מאשר האצבע בוועדת הכנסת.
אורית סטרוק: יש עוד כללים.
אורית סטרוק: בקואליציה הזו, שהיא קואליציה שנשענת על חודו של קול, כל ממזר מלך.
אורית סטרוק: גם לך מותר לפעמים להיות קצת ממזרה ואם את חושבת שהטענה שחבר הכנסת שלמה קרעי העלה כאן היא טענה נכונה וצודקת אז יש לך כלים, גם אם זו לא האצבע שלך פה, להשפיע בעניין הזה.
אורית סטרוק: פשוט לגלות את עינייך, כי ככה הקואליציה הזאת עובדת, היא לא עובדת רק לפי פורמליסטיקה, היא עובדת לפי הכוח שיש לכל אחד ואחד מהח"כים למשוך ולכל אחד יש את הכוח הזה.
אורית סטרוק: אז אם זה באמת חשוב לך, ואם הנשים האלה, שכרגע חבר הכנסת קרעי, שאני רוצה גם באמת להצטרף ולשבח אותו שהוא עושה עבודה נהדרת - - -
שלמה קרעי: אורית, למדתי משהו ממך.
אורית סטרוק: עבודה נהדרת באמת, הלוואי על כל חברי הכנסת.
אורית סטרוק: אם הטיעון שהוא מעלה נראה לך צודק יש לך כלים להשפיע גם אם אין לך בדיוק פה בוועדה אצבע.
ניר אורבך: אנחנו עוברים כרגע להצבעה על הסעיף הראשון של נושא חדש, סעיף 171(א)(1ב), מי בעד טענת נושא חדש?
מיכל מרים וולדיגר: אורית, את איתנו?
אורית סטרוק: בסדר, תצביעי את אם את רוצה, אין בעיה.
מיכל רוזין: אין לכם קול, תצביעו כולם.
ניר אורבך: האמת זה מרשים.
אורית סטרוק: אנחנו הולכים עם שלמה.
אלכס קושניר: שלמה קרעי עושה את זה בוועדה מהבוקר.
מיכל מרים וולדיגר: שלמה הוא המנהיג שלנו, בלי לפגוע בבצלאל.
שלמה קרעי: גם אתה נגד?
ניר אורבך: טענת נושא חדש לא מתקבלת.
שלמה קרעי: אלכס, תעשה פה רביזיה?
שלמה קרעי: תגדיל את זה לשש שנים לא נעשה רביזיה.
מאיר פרוש: אני טוען שאני עולה חדש זה חדש?
שלמה קרעי: תגדיל לשש שנים, בשנה אחת.
ניר אורבך: הנושא השני לטענת נושא חדש, סעיף 177ג, מי בעד טענת נושא חדש?
ניר אורבך: טענת נושא חדש, גם הטענה הזו לא התקבלה.
ניר אורבך: אנחנו עוברים לסעיף השני בסדר היום.
ניר אורבך: פניית יושבת ראש ועדת הבריאות בדבר טענת נושא חדש בעת הדיון בפרק ב' (התחשבנות בין בתי חולים לקופות חולים) מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2021 ו-2022), התשפ"א-2021 (מ/1443).
ניר אורבך: היועצת המשפטית של הוועדה, בבקשה.
נעה בן שבת: יש לנו כמה טענות נושא חדש שהוגשו.
אופיר כץ: על כל טענה בנפרד מצביעים?
נעה בן שבת: מצביעים על כל טענה בנפרד, כן.
נעה בן שבת: טענה אחת מתייחסת לסעיף 1, כשאני אומרת סעיף 1 זה לחוק ההתחשבנות בין בתי חולים לקופות חולים שמחוקק פה בתוך חוק ההסדרים.
נעה בן שבת: בסעיף 1, בהגדרה תוספת ריאלית, בפסקה (2)(ב)(1) ו-(3)(ב)(1) שונה מ-15 בפברואר, שזה המועד המקורי שהיה כתוב, ל-15 ביוני, המועד שחתימה על הסכם אשפוז בית תשפיע על שיעור התוספת הריאלית.
נעה בן שבת: זאת אומרת קופת חולים, כשהיא חותמת עם בית חולים עד המועד הזה על הסכם אשפוז בית - - -
מיכל מרים וולדיגר: זה לא מה שנתנו לנו.
עידית סילמן: יש עוד דף.
מיכל מרים וולדיגר: לא נתנו לנו.
אופיר כץ: אין לי את זה.
אופיר כץ: איך אני אנמק את זה אם זה לא מול העיניים שלי?
עידית סילמן: קח, בבקשה, אופיר.
אופיר כץ: זה בדף השני.
נעה בן שבת: אז קופת חולים שחתמה עם בית חולים הסכם אשפוז בית עד המועד הזה, זה ישפיע על השיעור של התוספת הריאלית שתיקבע בתקרה לגבי אותה קופת חולים ואותו בית חולים.
נעה בן שבת: זו טענה ראשונה שטען לגביה חבר הכנסת אופיר כץ נושא חדש.
אופיר כץ: מתי אני מנמק?
נעה בן שבת: אתה רוצה שנקרא את שלוש הטענות או אתה רוצה על כל טענה?
ניר אורבך: איך נוח לך?
ניר אורבך: אנחנו ניתן גם ליושבת ראש הוועדה.
אופיר כץ: בסדר, שהיא תשלים.
ניר אורבך: רק לגבי הרביזיה של קרעי, ב-17:56 אנחנו נדון ברביזיה.
נעה בן שבת: בסעיף (2)(ב)(2) שינו את הנוסחה להפחתה מתקרת הצריכה ברוטו לשנת 2021, שבמקום הפחתה של ההפרש בין שיעור הגידול הפרטני ובין שיעור הגידול הממוצע או בין 4.5, לפי הנמוך, ההפחתה תהיה של ההפרש ככל שישנו בין שיעור הגידול הפרטני ובין שיעור הגידול הממוצע בתוספת 1.2%.
נעה בן שבת: זאת אומרת שינו את השיעורים שבהם מפחיתים את התקרה.
נעה בן שבת: גם על זה טען חבר הכנסת אופיר כץ טענת נושא חדש.
נעה בן שבת: עוד תיקון שנעשה בסעיף 1 נוגע להגדרה 'הפרש 2017'.
מיכל מרים וולדיגר: שלטעמי זה היה שלי, זה לא היה של אופיר, אופיר כבר יצא.
נעה בן שבת: לפי מה שרשום אצלי ורשמתי באותו רגע - - -
מיכל מרים וולדיגר: זו טעות כי אופיר יצא.
ניר אורבך: אז תנמקי את זה את.
מיכל מרים וולדיגר: לא קריטי.
אופיר כץ: בסדר, לא משנה, מיכל תנמק את זה.
נעה בן שבת: בהגדרה 'הפרש 2017' בסופו נוספה הוראה שלגבי בתי חולים שהיחס המגולם באותה נוסחה של הפרש 2017 לגביו הוא נמוך מ-5% אז שיעור ההפרש 2017 לגביו יהיה אפס.
נעה בן שבת: זאת אומרת יוצרים פה איזה שהיא הקלה לגבי בתי החולים.
נעה בן שבת: גם כאן טען חבר הכנסת אופיר כץ שזה נושא חדש.
אופיר כץ: אז אני אנסה לנמק את שלושתם ביחד.
אופיר כץ: אנחנו יושבים על חוק ההתחשבנות, באמת אנחנו יושבים שם ימים רבים והמון המון שעות, עדיין אני חושב שזה לא מספיק, אמרתי את זה כמה פעמים ואני אומר את זה גם עכשיו, למרות שיש דיון מאוד מאוד טוב ורחב, אבל החוק הוא יותר רחב ממה שאנחנו מקיימים וזה חוק שכן היינו צריכים לעשות מחוץ לחוק ההסדרים.
אופיר כץ: לכל סעיף הכי קטן בחוק הזה יש משמעויות אדירות במיליונים ומיליארדים וכמובן על קופות החולים, על בתי החולים, על אזרחי מדינת ישראל.
אופיר כץ: יש שם סעיפים, גם אלה שאנחנו פה הגשנו את זה, יש להם השלכות מאוד מאוד כבדות.